**Α΄ Ε.Λ.Μ.Ε. Θεσσαλονίκης** **Θεσσαλονίκη 09/02/2021**

Π. Κορομηλά 51. τκ: 54622

Email: aelmethes@gmail.com Προς :

<http://aelmethe.blogspot.com>

**Σχολεία** **και Συναδέλφους Α΄ΕΛΜΕ**

**Διευθύνσεις Β΄θμιας Εκπαίδευσης Ανατολικής και Δυτικής Θεσσαλονίκης**

**Περιφερειακή Διεύθυνση Εκπαίδευσης Κεντρικής Μακεδονίας**

**ΜΜΕ**

**Όχι στη συνεχιζόμενη δίωξη του προέδρου του σωματείου**

**του Άγιου Σάββα**

Το ΔΣ της Α΄ ΕΛΜΕ Θεσσαλονίκης συμπαραστέκεται στον πρόεδρο του σωματείου του Νοσ. Αγίου Σάββα Κώστα Καταραχιά, για τη συνεχιζόμενη στοχοποίηση και δίωξη του, από τη Διοίκηση, την ΥΠΕ και το Υπουργείο Υγείας. Επιμένουν και συνεχίζουν την εκδικητική μετακίνηση του στο Νοσ. Σωτηρία σε θέση χωρίς αντικείμενο, την ώρα που ο Αγ. Σάββας έχει τεράστιες ελλείψεις σε προσωπικό και δεν μπορεί να ανταποκριθεί στις ανάγκες των καρκινοπαθών ασθενών. Κλιμακώνουν τώρα την δίωξή του μειώνοντας την παράταση της θητείας του, από 31 Οκτώβρη όπως έγινε με όλους τους επικουρικούς ιατρούς πανελλαδικά, σε 31 Μάρτη 2021 «υλοποιώντας έτσι ένα σχέδιο εξόντωσης» του και απόλυσής του από το ΕΣΥ. Την ίδια ώρα που υπάρχει ορατός ο κίνδυνος για τρίτο και σφοδρότερο κύμα της πανδημίας, η κυβέρνηση αντί για μαζικές προσλήψεις μόνιμου προσωπικού, συνεχίζει την εγκληματική πολιτική της ανακύκλωσης προσωπικού και των μπαλωμάτων στα δημόσια νοσοκομεία. Κυβέρνηση και Υπουργείο εξακολουθούν να αρνούνται τη μονιμοποίηση των συμβασιούχων, χωρίς όρους και προϋποθέσεις, την χορήγηση 13ου και 14ου μισθού, την ένταξη όλων των υγειονομικών στα ΒΑΕ.

Σοβαρά προβλήματα στη λειτουργία του νοσοκομείου του Αγίου Σάββα, όπως και των υπόλοιπων δημόσιων νοσοκομείων, έχει προκαλέσει η απόφαση για δημιουργία εμβολιαστικών κέντρων για τον γενικό πληθυσμό, χωρίς καμία προετοιμασία, χωρίς καμία ενημέρωση - εκπαίδευση των εργαζομένων και χωρίς καμία ενίσχυση με προσωπικό. Αντί για την στελέχωση των μονάδων Πρωτοβάθμιας Φροντίδας Υγείας για τη διενέργεια των εμβολιασμών και την παρακολούθηση των εμβολιασθέντων, η κυβέρνηση μειώνει τη χρηματοδότηση για τα Κέντρα Υγείας κατά 92 εκατ. ευρώ και επιβαρύνει με επιπλέον βάρη τα ήδη υποστελεχωμένα δημόσια νοσοκομεία και το εξουθενωμένο προσωπικό, υπονομεύοντας την εμβολιαστική προσπάθεια.

**Στηρίζουμε τους αγώνες των Νοσοκομειακών και διεκδικούμε γενναία ενίσχυση του ΕΣΥ**

► Μαζικές προσλήψεις μόνιμου προσωπικού με επείγουσες διαδικασίες. Μονιμοποίηση όλων των συμβασιούχων, σε όλα τα τμήματα, τις βαθμίδες και τις ειδικότητες.

► Ενίσχυση με προσωπικό των Κέντρων Υγείας για να αναλάβουν τον εμβολιασμό, χωρίς καμία περικοπή της τακτικής λειτουργίας τους.

► Επίταξη ιδιωτικών μονάδων υγείας (χωρίς καμία αποζημίωση) και ένταξη τους στο κρατικό σχέδιο για την αντιμετώπιση της επιδημίας

► Επέκταση του ανθυγιεινού επιδόματος και ένταξη στα Βαρέα Ανθυγιεινά Επαγγέλματα.

► Ουσιαστικές αυξήσεις στους μισθούς. Επαναφορά 13ου και 14ου μισθού. Άμεση απόδοση των δεδουλευμένων πολύμηνων υπερωριών.

► Λήψη όλων των αναγκαίων μέτρων για την προστασία της υγείας στους χώρους δουλειάς, τα σχολεία και τα Μέσα Μαζικής Μεταφοράς. Συνεχίζουμε τον αγώνα ενάντια στις ιδιωτικοποιήσεις, τις ΣΔΙΤ, τη λειτουργία των δημόσιων μονάδων με ιδιωτικοοικονομικά κριτήρια, για την κατάργηση της επιχειρηματικής δράσης σε Υγεία Πρόνοια και εκπαίδευση.

 Η Πρόεδρος Ο Γραμματέας

Τραγάκη Δήμητρα  Λουκάς Ευάγγελος